
Na osnovu člana 14. Zakona o pečatima (Službeni glasnik RS br. 17/92, 63/01 i člana 30. Zakona o sudovima Republike Srpske (Službeni glasnik RS br. 111/04), predsjednik suda donosi
P R A V I L N I K

O UPOTREBI, ČUVANJU I UNIŠTAVANJU PEČATA

I. OPŠTE ODREDBE

Član 1

Ovim Pravilnikom se uređuje način čuvanja, upotrebe i uništavanja pečata u Osnovnom sudu u Foči (u daljem tekstu: sud), koje sud koristi u vršenju poslova iz svog djelokruga, a čija se sadržina i oblik utvrđuju u skladu sa Zakonom.

Član 2

Pečatom se utvrđuje autentičnost isprave ili drugog akta kojim se odlučuje ili službeno opšti sa drugim organima, pravnim licima i građanima.

Član 3

Osnovni sud u Foči ima pečat prečnika .... kao i mali pečat prečnika ... koji se koristi za potrebe računovodstva za ovjeravanje finansijskih i drugih dokumenata kao i potvrđivanje legitimacija i akreditacija, za koje bi upotreba velikog pečata (....) bila nepodesna.

Pored ovih pečata Osnovni sud u Foči može za svoje potrebe i obavljanje poslova iz svog djelokruga izraditi i druge pečate iste ili druge sadržine u skladu sa Zakonom o pečatima, ako se ukaže potreba za tim (usled povećanja obima poslova iz svoje nadležnosti).

II. UPOTREBA PEČATA 

Član 4

O izradi pečata i njegovoj upotrebi odlučuje predsjednik suda, kao i oj svim drugim pitanjima vezanim za pečate koji se koriste us udu za obavljanje poslova iz nadležnosti suda u skladu sa Zakonom.

Član 5

Pečat se stavlja sa lijeve strane pored potpisaj ovlaštenog lica za potpisivanje službenog akta, ako Zakonom ili drugim propisom nije drugačije određeno.

Član 6

Pečatom može rukovoditi i upotrebljavati ga samo ovlašteno službeno lice, i to samo u svrhe određene Zakionom i drugim propisima.

Predsjednik suda može u pismenoj formi ovlastiti zaposlenog da čuva i upotrebljava pečat.

Član 7

O primopredaji pečata sastavlja se zapisnik, koji se nalazi u prilogu i čini sastavni dio ovog pravilnika.

III ČUVANJE PEČATA
Član 8

Pečat se čuva i upogtrebljava u službenim prostorijama suda, a izuzeto može se upotrebljavati van službenih prostorija suda, kada treba izvršiti određene službene  radnje izvan njih.

Pečati se čuvaju u sefu ili na drugom mjestu koje se može zaključti.
IV.EVIDENCIJA O IZRAĐENIM PEČATIMA
Član 9

Evidencija svih izrađenih, uništenih ili nestalih pečata koji su izrađeni za potrebe suda, vodi blagajnik suda, a sve pod nadzorom i ovlaštenjima predsjednika suda.

V.UNIŠTAVANJE PEČATA

Član 10
Pečat koji je zbog istrošenosti ili zbog drugih razloga postao neupotrebljiv, kao i slučaju promjene naziva ili sjeditša sudam, mora se odmah uništiti o čemu se stara predsjednik suda.

Smatra se da je pečat zbog istrošenosti neupotrbljiv ako se iz otiska jasno ne vidi tekst koji treba da je otisak pečata.

Pečat koji treba uništiti dostaviće se nadležnom opštinskom organu za unutrašnje poslove, a sam postupak sej vrši komisijski i o tome sesačinjava zapisnik.

V.NESTANAK PEČATA

Član 11

O nestanku pečata lice zaduženo i ovlašteno za upotrebu pečata dužno je pismeno obavijestiti predsjednika suda.

Nestanak pečata mora se odmah prijaviti nadležnom opštinskom organu za unutrašnje poslove i oglasiti u Službenom glasniku Republike Srpske, a u slučaju kasnijeg pronalaska istog, taj pečat se uništava.

Novi pečat koji će se izraditi umjesto nestalnog pečata mora biti posebno označen.

VII. NADZOR NAD SPROVOĐENJEM UPUTSTVA
Član 12

Nadzor nad sprovođenjem i primjenom ovog Pravilnika vrši predsjednik suda ili šef pisarnice suda.

VIII. ZAVRŠNE ODREDBE

Član 13
Obrazac Zapisnika o primopredaji pečata kao i obrazac 1. (evidencija o izgrađenim pečatima) i obrazac 2. (evidencija o uništenim pečatima), nalaze se u prilogu Pravilnika i čine njegov sastavni dio.

Član 14

Ovaj Pravilnik stupa na snagu danom donošenja.

